ประกาศธนาคารแห่งประเทศไทย เรื่อง การดำรงเงินทุนเป็นอัตราส่วนกับภาระผูกพันของบริษัทเงินทุน
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การดำรงเงินทุนเป็นอัตราส่วนกับภาระผูกพันของบริษัทเงินทุน
--------------------------

 อาศัยอำนาจตามความในมาตรา
๒๙ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ซึ่งแก้ไขเพิ่มเติมโดยพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ (ฉบับที่ ๓) พ.ศ. 
๒๕๓๕ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวง
การคลังดังต่อไปนี้

 ข้อ
๑ ให้ยกเลิกประกาศธนาคารแห่งประเทศไทย เรื่อง การดำรงเงินกองทุนเป็น
อัตราส่วนกับจำนวนเงินที่รับรองและหรือรับอาวัลตั๋วเงินของบริษัทเงินทุน
ลงวันที่ ๘ มกราคม 
๒๕๓๓

 ข้อ
๒ ให้บริษัทเงินทุนดำรงเงินกองทุนเมื่อสิ้นวันหนึ่ง ๆ ไม่ต่ำกว่าร้อยละ
ยี่สิบห้าของจำนวนเงินที่รับรองและหรือรับอาวัลตั๋วเงินทั้งสิ้น

 ข้อ
๓ จำนวนเงินที่บริษัทเงินทุนรับรองและหรือรับอาวัลตั๋วเงินเพื่อบุคคลใด
บุคคลหนึ่งเมื่อรวมกับ
 (๑)
จำนวนเงินที่บริษัทเงินทุนจ่ายไปเนื่องจากการรับรองและหรือรับอาวัล
ตั๋วเงินเพื่อบุคคลนั้น
 (๒)
จำนวนเงินที่บริษัทเงินทุนค้ำประกันหรือจ่ายไปตามภาระค้ำประกันเพื่อ
บุคคลนั้น
 (๓)
จำนวนเงินที่บริษัทเงินทุนมีภาระผูกพันเนื่องจากการสอดเข้าแก้หน้า หรือ
จ่ายไปเนื่องจากการสอดเข้าแก้หน้าในตั๋วเงินเพื่อบุคคลนั้น
 (๔)
จำนวนเงินที่บริษัทเงินทุนให้กู้ยืมเงินแก่บุคคลนั้นและหรือลงทุนในกิจการ
ของบุคคลนั้นเมื่อสิ้นวันหนึ่ง ๆ ต้องไม่เกินร้อยละ ๔๐
ของเงินกองทุนของบริษัท ทั้งนี้ เว้นแต่
จะได้รับอนุญาตจากธนาคารแห่งประเทศไทย
 บุคคลตามวรรคหนึ่งให้หมายความรวมถึงบุคคลหรือห้างหุ้นส่วนตามความใน
มาตรา ๓๕ วรรคสอง แห่งพระราชบัญญัติการประกอบธุรกิจเงินทุน
ธุรกิจหลักทรัพย์และธุรกิจ
เครดิตฟองซิเอร์ พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุน 
ธุรกิจหลักทรัพย์ และธุรกิจเครดิตฟองซิเอร์ (ฉบับที่ ๓) พ.ศ.
๒๕๓๕ ด้วย
 ความในข้อนี้ไม่ใช้บังคับแก่กรณีที่บริษัทเงินทุนรับรองและหรือรับอาวัลตั๋วเงิน
โดยผู้ขอให้รับรองและหรือรับอาวัลตั๋วเงินมีหลักทรัพย์หรือตราสารดังต่อไปนี้มาจำนำเป็นประกัน
ทั้งนี้
เฉพาะส่วนที่ไม่เกินมูลค่าที่ตราไว้ของหลักทรัพย์หรือตราสาร คือ
  (ก)
หลักทรัพย์รัฐบาลไทย
  (ข) หุ้นกู้
พันธบัตร หรือตราสารแสดงสิทธิในหนี้ที่กระทรวงการคลัง
ค้ำประกันต้นเงินและดอกเบี้ย
  (ค) หุ้นกู้
พันธบัตร หรือตราสารแสดงสิทธิในหนี้ที่ออกโดย นิติบุคคลที่มี
กฎหมายเฉพาะจัดตั้งขึ้น

 ข้อ
๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๓๑ กรกฎาคม ๒๕๓๕
 
วิจิตร สุพินิจ
 
ผู้ว่าการธนาคารแห่งประเทศไทย

[รก.๒๕๓๕/๙๖/๑๒พ/๓๑ กรกฎาคม ๒๕๓๕]

 จารุวรรณ/พิมพ์
 ๓
กันยายน ๒๕๔๕
 A+B
(C)